text: Efter ny fangeflugt: Sikkerheden skal tjekkes
  19 august 2015 kl. 07.56
  Region Midtjylland vil nu have undersøgt, om bygningerne er sikre nok. Det sker efter, at det igen lykkedes en fange at flygte fra Regionspsykiatrien i Horsens.
  
  Tirsdag eftermiddag flygtede en 22-årig mand fra sit værelse på psykiatrisk afdeling i Horsens. Den 22-årige barrikaderede sig og smadrede en rude med sin seng, inden han løb væk.
  Fangeflugten er den anden på kort tid og nu vil Region Midtjylland have sikkerheden undersøgt på alle de almenpsykiatriske afdelinger i regionen. Døre, vinduer og haveanlæg skal tjekkes, fortæller direktør Gert Pilgaard Christensen fra Region Midtjylland.
  Den 22-årige blev fredag overført fra Retspsykiatrisk Afdeling i Risskov. Han blev udvekslet men en anden fange, der var blevet vurderet til at være for problematisk til at opholde sig på afdelingen i Horsens.
  Hør Gert Pilgaard Christensen, direktør, psykiatri- og socialområdet, Region Midtjylland. (Var.: 1.48 min.)
  